Gennem [[1980'erne]] optrådte de to sammen under navnet Finn & Jacob og lavede bl.a. filmene ''[[Jydekompagniet]]'' og ''[[Jydekompagniet 3]]''. Der var ingen ''Jydekompagniet 2'', “fordi 2'ere altid bliver en fiasko!”. Makkerparret skiltes i [[1989]]/[[1990|90]]. I løbet af [[1990'erne]] kunne de dog ses i en prisbelønnet serie [[Tv-reklame|reklamefilm]] for [[Tuborg Squash]], disse reklamefilm var udtænkt af Henrik Juul fra reklamebureauet [[Wibroe, Duckert & Partners]]. I reklamefilmene optræder Jacob Haugaard som købmand og Finn Nørbygaard som kunde, der har svært ved at udtale sodavandens navn. I [[1996]] producerer de en film med titlen ''[[Finn Og Jacob - På Vejen Igen]]'' som indeholder en række nye [[sketch]]es, musikvideoer samt de mest populære [[Tuborg Squash]] reklamefilm med parret. Filmen blev udgivet på [[VHS]], og i [[2004]] genudgivet på [[DVD]]. I [[2005]] optrådte de to atter sammen i en række underholdningsprogrammer på [[TV 2]] samt turnerede med et show.
Levende_personer Kunst Musik Humor